open-index/open-wikipedia-markdown huggingface dataset:
Црна топола

**Црна топола** () — вид топола од родот на тополите (*Populus*), по потекло од Европа и југозападна Азија. Ова е големо листопадно дрво кое достигнува височина од 30-40 м, а некои достигнуваат дури и 50 м. Листовите му се делтоидни со должина од 5 до 11 см, а по боја зелени на лицето и опачината; лисната основа е клинеста, а лисниот раб е назабен.

Постојат две сорти, а некои ботаничари додаваат и трета:
* *Populus nigra* сорта *nigra*. Јужна  и Средна Европа, како и југозападна Азија ако не ја разликуваме сортата *afghanica*. Листовите и фиданките се ќоси; кората е сивкасто-кафена, дебела и избраздена.
* *Populus nigra* сорта *betulifolia*. Северозападна Европа (Франција, Англија). Жилите на лисјата и фиданките се фино-брановити; кората е сивкасто-кафена, дебела и избраздена.
* *Populus nigra* сорта *afghanica*. Југозападна Азија; многу ботаничари ја сметаат за одгледана потсорта на сортата *nigra*; мазна кора, речиси бела; листовите и фиданките како кај сортата *nigra*.

Постојат и неколку одгледани потсорти, кои виреат од гранчиња:
* 'Italica'. Вистинска ломбардска топола, одгледана во Ломбардија, северна Италија, во XVII век. Рате шилесто со мошне тесна крошна. Бидејќи по потекло е Средоземна, приспособена е на топли, суви лета, што значи дека на влажна клима расте слабо и брзо умира (заради неспремноста за габични болести. Машки клон.
* Плантиереска група. Група клонови добиена со вкрстување на 'Italica' со *P. nigra* сорта *betulifolia* во Планиерескиот расадник близу Мец, Франција во 1884; слична на 'Italica', но со малку поширока крошна. Подобро приспособена на поладната и повлажна клима во северозападна Европа, каде италијанската сорта не вирее добро. Се одгледуваат и машки и женски клонови. Ова дрво најчесто го среќаваме на Британските Острови под називот „Lombardy Poplar“.
* 'Gigantea'. Уште еден шилест клон, но од непознато потекло, со поширока и поразиграна коршна од италијанската. Женски клон.
* 'Afghanica'. Сите примероци на *afghanica* доаѓаат од еден ист клон, и затоа многу ботаничари ја сметаат за одгледана потсорта, а не ботаничка сорта. Исто така шилеста, слична на 'Italica', но со приметлива бела кора; се разликува од 'Italica' и по тоа што е женски клон. Често се среќава во југозападна Азија и југоисточна Европа (на Балканот), каде била донесена во турско време. Позната и како 'Thevestina'.
[мини|лево|Исечени црни (канадски) тополи во нас. [Капиштец, Скопје]]

## Наводи

## Надворешни врски

Категорија:Тополи
Категорија:Флора на Македонија
Категорија:Таксони опишани од Карл Линеј
Категорија:Растенија опишани во 1753 година
Категорија:Флора на Европа
Перник

**Перник** () — град во Западна Бугарија, административен центар на општината Перник во Перничката Област. Има население од околу 74.066 жители (2022). Градот е сместен на двата брега на реката Струма, во Струмската Котлина, меѓу планините Витоша и Љулин и планинскиот рид Голо Брдо.

Низ градот Перник минува транспортниот коридор 4, европскиот пат E79 и железничка линиja мегу Источна Европа и Грција. Од IV век градот се споменува како тврдина на Траките. Античките Асклепиј и Хигиjа се почитувани во регионот заради многуте минерални извори.

Прабугарите го населуваат укрепеното место и во проломот на Струма ја создаваат големата бугарска тврдина Перник. Во ХI в. градот бил доста добро утврден и претставувал значаен военоадминистративен и трговски центар на Бугарија, крепост против Византиjците и главен град на легендарниот воjвода Кракра Пернишки, за време на Првата бугарска држава.

## Личности
* Георги Прванов - Претседател на Република Бугариjа
* Георги Димитров - бугарски комунистички водач и премиер на Бугарија (1946-1949)
* Ангел Малинов - поет
* Велизар Димитров - фудбалер

## Галерија


Image:Krakra-fortress-Bulgaria-1.jpg|Тврдината Кракра
Image:Krakra-fortress-Bulgaria-6.jpg|Тврдината Кракра
Image:Struma River in Pernik 2.jpg|Реката Струма низ градот
Image:Pernik Palace of Culture IFB.JPG|Палата на културата 


## Наводи

## Збратимени градови
* 25px Скопје, Македонија
* 25px Лас Вегас, Невада, САД
* 25px Магдебург, Германија
* 25px Хановер, Германија
* 25px Бремен, Германија
* 25px Лублин, Полска
* 25px Краков, Полска
* 25px Кан (Северна Франција), Франција
* 25px Лил, Франција
* 25px Санкт Петербург, Русија
* 25px Кардиф, Обединето Кралство
* 25px Порто, Португалија
* 25px Минск, Белорусија

## Надворешни врски
* Област Перник
* Портал на град Перник 
* Општина Перник
* ПерникБГ 
* Сурва, меѓународен фестивал на маскенбалските игри


Категорија:Градови во Бугарија
Категорија:Перник (област)
Категорија:Населени места во областа Перник
Категорија:Населени места основани во 4 век п.н.е.
Фурнир

thumb|right|250px|Неколку вида на фурнир
thumb|right|250px|Нанесување на фурнир врз плоча
**Фурнир** (од герм. *Furnier*) во дрводелството е тенко резне дрво, обично потенко од 3 милиметри. Слоевите фурнир се лепат или стегаат на основни даски, кои можат да бидат од разни материјали (како дрво, иверка или средногуст лесонит) за добивање на врати, горни или бочни дрвени плочи за креденци, паркетирани подови и мебел. Се корситат и за интарзија. Шперплочата се прави од неколку слоја фурнир, секој залепен под прав агол на соседните слоеви. Фурнирот се користи и за декорирање на предмети како кутии и сл.

Фурнирот се добива со „лупење“ на дрвото, кое е главното место од кое се добиваат архитектонските фурнири (видете и интарзија). Изгледот на гранулацијата, или „шарата“ во дрвото се добива преку годовите на дрвото и зависи од аголот на сечење на истото. За стопански цели се користат три типа опрема за сечење фурнири:

* Вртежен дребунг на кој дрвото се врти наспроти многу остра пила во прекината или полупрекината ролна. Овој метод се користи главно за шперплочи bидејќи не може да се добие тенок задоволителен изглед. 
* Режачка машина кај која граѓата се крева и спушта наспроти пилата, и така се добиваат тенки резниња.
* Полукружен дребунг на кој граѓата се врти или движи на начин на кој се октриваат најинтересите делови од гранулацијата.
Секој процес на режење дава своја препознатлива гранулација, зависно од видот на дрвото. При сите методи се јавува искривување во гранулацијата. При навлегувањето на пилата во дрвото, таа прави лабава страна (каде клетките се расечени) и набиена страна (каде се потиснати).

Порано фурнирите се пилеле но со тоа се јавува и непотребен губиток (отпадоци) на дрво. Фурнирањето е древна вештина, која ја употрбувале уште старите египјани за нивниот мебел.

## Поврзано
* Мултиламинарен фурнир
* Гранулација (дрво)
* Шара (дрво)
* Дрво (материјал)
* Интарзија

Категорија:Дрводелство
Категорија:Дрвени материјали
Тајна ослободителна македонска организација

300 п|мини|десно|Дел од одредот на ТОМО на чело со Туши Кераметчиев
**Тајна ослободителна македонска организација** (**ТОМО**) — македонска организација основана на 20 јануари 1945 година по иницијатива на Вангел Ајановски-Оче, кој бил и нејзин раководител. Во раководството на организацијата влегувале: Марика Самаренова, Ристо Кордалов, Туши Кераметчиев, Ташко Хаџијанов и Вангел Шармандов-Илинденски.

Центар на дејност бил градот Воден со околните села. Веднаш по нејзиното создавање напредните Македонци, членови на грчката комунистичка партија - КПГ масовно ја напуштаат и влегуваат во ТОМО. А тое се Мирка Гинова, Апостолаки Василев, Ристо Буковалов, Ташко Мамуровски, Ставро Камчев, Вани Калајџиев, од градот Воден повеќето македонски активисти на КПГ - Дини Кузев, Алеко Легинаров, Туши Умалиев, Перикли Паскалов, Никола Проев, Марика Самаренова, Дора Кајмакова, Велика Ајановска, Дора Поченова, Петре Шорев, Ели Родичева, Александра Бобова.

Разграноци на организацијата биле создадени во неколку воденски села.

Истовремено со организациската мрежа е формиран и партизански одред во месноста „Гаганец“ над селото Кронцелево, а седиштето му била на Ниџе. На конференција на 28 април 1945 година во месноста „Тупче“ меѓу Кронцелево и Волкојанево организацијата е преименувана на Народно-ослободителен фронт - НОФ.

## Наводи

* Тајната Македонска Ослободителна Револуционерна Организација (ТМОРО)
* Оригиналниот „Абецедар“ е во Скопје 
* ТОМО Тајна Ослободителна Македонска Организација  

Категорија:Историја на македонскиот народ
Категорија:ТОМО
Вангел Ајановски - Оче

**Вангел Ајановски - Оче** ( – ) — деец на македонското национално движење (НОД) од Егејска Македонија, основач и раководител на Македонската антифашистичка организација (МАО) Тајната ослободителна македонска организација (ТОМО). 

Во работничкото движење на Грција учествувал од 1928 година, како член на ОКНЕ. Во периодот меѓу двете светски војни бил член на Комунистичката партија на Грција (КПГ) и секретар на реонскиот комитет за Воден во 1941 година. Во 1942 година во Воден ја основал МАО. Во 1944 година бил заменик на политичкиот секретар на Прва егејска ударна бригада, а во наредната 1945 година, на 20 јануари ја формирал и раководел организацијата ТОМО. Во пролетта (месец април), истата година станал секретар на Окружниот комитет на НОФ за Воденско, а потоа од мај 1947, бил член на Извршниот одбор и организационен секретар на Централниот совет на НОФ на Македонците од Егејска Македонија. Во периодот од летото 1942 до октомври 1943 го уредувал весникот „Црвена Ѕвезда“.

Вангел Ајановски, пред повеќе од триесетина години, го подарил оригиналниот примерок од прочуениот *[[Абецедар]]*, на Државниот архив на Македонија.

## Творештво
* „Егејски бури“, 1975

## Наводи


## Литература
* Егејска Македонија во НОБ 1948, Том V, Скопје 1981
* Егејска Македонија во НОБ 1949, Том VI, Скопје 1983.

## Надворешни врски

* Вангел Ајановски-Оче за разговорите со делегацијата на НОФ на Македонија од егејскиот дел на Македонија во Скопје
* Тајната Ослободителна Македонска Организација (ТОМО)
* АЈАНОВСКИ-ОЧЕ, Вангел 

Категорија:ТОМО
Категорија:Македонски борци
Ристо Кордалов

**Ристо Кордалов** (Воден, 15 септември 1913 – Скопје, 1983) — истакнат револуционер и воен раководител, доследен борец за македонското дело и слобода во периодот на ослободувањето на земјата до неговата смрт. Тој се бореше против антимакедонските и фашистички мерки што ги спроведувал фашистичкиот режим против македонскиот народ. За своите заслуги одликуван е со „Орден за храброст“, „Орден за заслуги за народ со сребрени зраци“ и „Орден за братство и единство со сребрен венец“.

## Рани години и период на Втората светска војна
Роден во Воден, Егејска Македонија. Неговиот татко, Ташко Кордалов, меѓу првите се вклучил во работничкото и комунистичкото движење, давајќи значаен придонес за развојот на тоа движење во Воден и Воденско.

Уште на рана 17-годишна возраст, младиот Ристо станува работник во воденската текстилна фабрика, од каде во 1932 година станува член на синдикалната подружница на текстилните работници и под знамето на Сеработничкиот сојуз во Воден, учествувал во сите работни штрајкови и други политички манифестации. Во истата таа 1932 година примен е во ОКНЕ - Организација на комунистичката младина на Грција, по што во 1940 година е испратен на грчко-италијанскиот фронт во Албанија каде сè до 10 април 1941 се борел против италијанскиот фашизам. На 15 октомври 1941 година по задача на Околискиот комитет на КПГ за Воденско заминува за Битола, каде утредента бил фатен од бугарските фашистички агенти и затворен во затворот „Богословијата“ сè до крајот на ноември, каде наоѓа многу други истакнати комунисти меѓу кои и Лазар Колишевски, Ѓоре Дамевски, Кољо Поповски, Трајче Камбурот и други. Во јануари 1942 година беше формирана Македонската антифашистичка организација МАО во која е избран за член на Окружниот комитет за Воденско и бил задолжен по воени прашања. Во оваа Организација активно работел сѐ до нејзиното расформирање во октомври 1943 година.

## Наводи

Категорија:ТОМО
Категорија:Македонски револуционери
Категорија:Луѓе од Воден
Категорија:Починати во 1983 година
Оксиморон

**Оксиморон** (буквално значење - остроумна глупост) — стилска фигура којашто се создава со спојување на два противречни поими. Тоа е облик на едночлена антитеза внатре во реченицата. Пример: светол мрак, врело студенило, скромен раскош, мудра будала и слично.
Оксиморон, кој на прв поглед делува глупаво и лудо - предизвикува внимание кај читателите и овозможува да се изразат специфични вредности. Изразува подлабоки согледувања на поимите од спротивставени агли. На тој начин се постигнува баланс на противречностите, со нивно спојување, а со тој контраст се добива колоритност на мислата.

## Примери
* Зимски летување
* Минлива вечност
* Жив мртовец
* Мудра будала
* Скромен луксуз
* Сиромашен богаташ

Оксиморонот се користи секојдневно без воопшто да сме свесни за тоа, на пример:

* Лажна веста
* Речиси совршенство
* Идеално лошо
* Нов фосил
* Вистинска бајка
* Јавна тајна
* Далечна иднина

## Наводи

## Надворешни врски
* Оксиморон

Категорија:Лингвистика
Категорија:Стилски фигури
Категорија:Изрази
Категорија:Реторички техники
Алегорија

**Алегорија** — стилска фигура со која метафоричното т.е. преносното значење на мислата се реализира во целосна слика, со сите придружни детали. Во поезијата понекогаш тоа е цела песна. Алегоријата поимите ги пренесува како поединечни метафори кои дејствуваат заедно и создаваат комплексна метафора. Оваа стилска фигура често се дефинира и како продолжена метафора. Тоа значи дека алегоријата се создава кога метафората се протега низ целата мисла т.е. низ сите делови кои се содржани во истата.

Одлика на алегоријата е тоа што таа не го менува самото значење на зборовите, туку предметот за чие објаснување се користат тие. Најмногу доаѓа до израз во басните, кои во целина се една алегорија.

## Поврзано
### [[Јазични изразни средства]]
* Лексички
** Архаизам
** Дијалектизам
** Неологизам
** Сленг
** Жаргон
** Еуфимизам
** Симбол
** Варваризам
* Зборообразувачки
** Деминутив
** Аугментатив
** Хипокористик
** Пејоратив
* Фразеолошки
* Фонетско-фонолошки
** Алитерација
** Асонанца
** Ономатопеја
** Парономазија
* Граматички
** Морфолошки
** Синтаксички
* Надворешни
** Визуелни
** Аудитивни

## Наводи

## Надворешни врски
* Алегорија


Категорија:Фигури (стилистика)
Категорија:Раскажувачки техники
Категорија:Поетски средства
Јуриј Гагарин

**Јуриј Алексеевич Гагарин** (; 9 март 1934 – 27 март 1968) — советски космонаут, кој на 12 април 1961 за првпат во историјата на човештвото се вивнал во вселената и бил прв човек кој ја прелетал Земјата околу нејзината орбита. По летот, кој траел 108 минути, тој се спуштил јужно од Саратов. Гагарин загинал во авионска несреќа во 1968 година.

## Рани години
мини|лево|Семејната куќа на Гагарин во Клушино
Гагарин е роден на 9 март 1934 во село Клушино, Смоленска област во Руската Советска Федеративна Социјалистичка Република, во близина на градот Гжатск (кој бил преименуван Гагарин во 1968 после неговата смрт). Неговите родители работеле во селската задруга—Алексеј Иванович Гагарин како столар, а мајка му Ана Тимофејевна Гагарина како млекарка. Јуриј бил трето од четири деца. Неговиот постар брат Валентин е роден во 1924, и во времето кога Јуриј е роден веќе помагал со добитокот на фармата. Неговата сестра Зоја, родена во 1927, се грижела за „Јура“ и за нивниот помал брат Борис, роден во 1936.

## Во филателијата и нумизматиката

File:The Soviet Union 1964 CPA 3014 stamp (Space Exploration. Gagarin and Vostok 1).jpg|1964
File:1976 4569.jpg|1976
File:1981 5175.jpg|1981
File:Postage stamp - 75th Anniversary of the Birth of Yuri Gagarin.jpg|2009
File:RR5514-0005R 10 рублей биметалл 2001 40 лет полета Гагарина реверс.png||2001
File:RR5714-0010R.png|2011
File:RR5220-0010R.png|2011
File:2011. Stamp of Belarus 07-2011-03-28-m.jpg|2011.


## Наводи

### Извори

*
*
*
*
*
*
*
*
*
*
*
*
*
*
*
*
*
*
* 
*
*
*
*
*
*
*
*
* Part 1 (pages 1–499) , Part 2 (pages 500–1011) .

Категорија:Советски космонаути
Категорија:Руски истражувачи
Категорија:Херои на Советскиот Сојуз
Категорија:Носители на Орденот на Ленин
Категорија:Космонаутиката во 1961 година
Категорија:Родени во 1934 година
Категорија:Починати во 1968 година
Смеа во Рајот

**Смеа во Рајот** е  англиска комедија продуцирана во 1951. Во филмот глумат Аластер Сим, Џорџ Кол и Гај Мидлтон како личности кои мораат да прават работи против нивната волја со цел да профитираат од тестаментот на еден нивен роднина.

Забележлив е по кратката појава на тогаш младата Одри Хепберн која игра улога на девојка што носи цигари. Ова е првата професионална појава на Одри Хепберн на филм (ако ја исклучиме онаа од 1948 година во холандскиот филм *[[Холандски во седум лекции]]*).
## Наводи

## Надворешни врски
* 

Категорија:Филмови од 1951 година
Категорија:Филмови со Одри Хепберн
Категорија:Британски филмови
Категорија:Филмови на англиски јазик
Категорија:Филмски комедии
Приказната на младите сопруги

***Приказната на младите сопруги*** е 1951 англиски филм режиран од Хенри Кас. Во филмот игра и Одри Хепберн во една од своите први улоги како Ев Лестер.
## Наводи

## Надворешни врски
* 

Категорија:Филмови од 1951 година
Категорија:Филмови со Одри Хепберн
Категорија:Британски филмови
Категорија:Филмови на англиски јазик
Турбе

Во исламската архитектура, **турбе** или **туљбе** претставува надгробен споменик, мавзолеј. Како такво турбето нема свои втемелување во самата исламска традиција, но под влијание на надворешни фактори се појавило помеѓу самите муслимани, првенствено Турците. Особено се исполило во традицијата на самите суфии, односно муслиманските аскети (езотеристи). Пресудно влијание за денешниот изглед на турбето извршиле Селџуците, кои делувале на промената на поединечните персиски елементи.

Овие надгробни објекти биле доста често градени по населбите низ Македонија. Во нив биле погребувани позначајни верски и световни личности и обично се наоѓааат во дворовите на џамиите или се поставувани слободно низ населбата, на некоја височинка со доминантна позиција. Може да биде потполно оградено со ѕидови или пак да почива врз столбови, односно отворено. 

На територијата на Македонија позначајни се турбињата на Мустафа - паша во Скопје, турбето на Гази-Баба, турбето на Крал К'зи, турбето во Алаџа џамија, турбето на Али-паша од Дагестан и турбето во дворот на Шарената џамија во Тетово.

## Наводи


Категорија:Мавзолеи
Категорија:Гробници
Категорија:Отоманска архитектура
Категорија:Исламска архитектура
Категорија:Турски зборови
Категорија:Турцизми
Паша-бегово турбе

мини

Шестаголното турбе кое се наоѓа веднаш зад Алаџи-џамијата во Скопје, е изградено во 15 век. Ѕидовите завршуваат со венец украсен со фајансови плочки во темна и светлосина боја, кои обликуваат шестокраки ѕвезди. Од нив нагоре започнува куполата што го покрива турбето.

Во 1963 година земјотресот во Скопје предизвикал оштетувања на неколку места на турбето. Подоцна се преземени конзерваторски работи при што била извршена неговата санација и заштита. Врз основа на зачуваните делови од фајансните плочки биле изработени копии, кои заедно со неоштетените примероци денеска ја красат гробницата.

Категорија:Турбиња во Македонија
Категорија:Исламска уметност во Македонија
Категорија:Турбиња во Македонија
Холандски во 7 лекции

***Холандски во седум лекции***, во оригинал ***Nederlands in 7 lessen*** е филм продуциран во Холандија во 1948. Филмот е значаен по тоа што е првиот филм во кој се појавува Одри Хепберн во една мала улога на стјуардеса. Иако во нејзината филмографија, тој е запишан како краток филм, „Internet Movie Database“ (Филмската база на податоци на Интернет) тврди дека тој има времетрање од 79 минути. Всушност, скратен е на 39 минути само за англиското издание .
## Наводи

## Надворешни врски
* 

Категорија:Филмови од 1948 година
Категорија:Филмови со Одри Хепберн
Еден див овес

***Еден див овес*** е англиски филм од 1951 година, каде забележителна изведба има и сѐ уште неафирмираната Одри Хепберн како статист. Според гласините, нејзината улога во филмот - игра хотелска службеничка - била многу поголема, но била скратена во текот на монтирањето. 
## Наводи

## Надворешни врски
* 

Категорија:Филмови со Одри Хепберн
Категорија:Филмови на англиски јазик
Категорија:Филмови од 1951 година
Толпата на Лавендер Хил

***Толпата на Лавендер Хил*** е комичен филм од 1951 година. Сценариото за филмот е на T.E.Б. Кларк а режисер е Чарлс Кричтон. Алек Гинис и Стенли Холовеј играат улоги на крадци на злато. Насловот се однесува на Лавендер Хил, улица во Батерси, дел од јужен Лондон.

## Улоги
* Алек Гинис како Хенри Холанд
* Стенли Холовеј како Алфред Пендлбери
* Сид Џејмс како Лакери
* Алфи Бас како Шорти Фишер
* Марџори Филдинг како госпоѓица Чалк
* Одри Хепберн како Чикита

## Награди
Филмот е добитник на оскар за најдобро сценарио. Гинис е номиниран за оскар за најдобра машка улога.

Филмот е исто така добитник и на наградата за најдобар британски филм од БАФТА.
## Наводи

## Надворешни врски
* 
* Kритички преглед на ''Толпата на Лавендер Хил''  на Old Movies 

Категорија:Филмови од 1951 година
Категорија:Филмови на англиски јазик
Категорија:Филмски комедии
Категорија:Филмови со Алек Гинис
Категорија:Филмови со Одри Хепберн
Категорија:Филмови на француски јазик
Пичка

**Пичка** е жаргон којшто во македонскиот јазик може да ги има следниве значења:

* родница (вагина) — женски полов орган.
* пичка — карактерна особина за машка единка која има женски манири.
* пичка — вулгарен опис на голем број негативни особини: подлец, интригант, подбуцнувач, страшливец, итн.
* пичка — добра, привлечна девојка.

Категорија:Секс
Категорија:Сленг
Орален секс

**Оралниот секс** се состои од сите сексуални активности кои вклучуваат употреба на устата, заедно со јазикот, забите и грлото за стимулирање на гениталиите.
Оралниот секс може да се користи како предигра пред сексуалното општење, или да дојде како климакс на сексуалниот чин, за време на сексуалното општење. Понекогаш се практикува и како самостоен сексуален чин.

Оралниот секс, може но не мора да вклучува лижење или голтање на сперма или вагинална течност. Лижењето на овие течности без директен физички контакт уста-гениталија (т.е. екстремна форма на фацијална сексуалност позната како букаке), не се смета за орален секс.

Оралниот секс во народниот говор се нарекува „пушење“ (кога се стимулира машкиот полов орган) и „лижење“ (кога се стимулира женскиот полов орган).

Кај овој вид на секс не постои можност за забременување. Сепак треба да се има предвид дека и кај овој вид на секс можно е пренесување на заразни болести (како на пример СИДА).

## Термини
**[[Фелацио]]** (латински јазик *fellare*) означува орална симулација на пенисот. Машките гениталии, пред сè пенисот, се стимулираат со јазикот и усните или се залапуваат. Често главата на пенисот се стимулира со јазикот со кружни и вибрациони движења или се залапува во уста и се шмука.

Овој феномен е забележан и кај многу животински видови. Кај некои од нив, виши примати, има функција на прифаќање на доминантната улога на алфа мажјакот над останатите челнови на стадото (групата).

**[[Кунилингус]]**, е вид на сексуално дејство кај кое со помош на јазикот се стимулираат женските полови органи. Терминот доаѓа од два латински збора: “cunnus” и “lingere”. Партнерот може да биде и машко и женско. Кунилингусот има за цел подготовка на партнерката за класичен полов акт и/или предизвикување на огразам

Женските гениталии а пред сè вулвата и дразницата, се бакнуваат и лижат со уснине и јазикот. Со оваа техника жената може да биде доведена до интензивен (или многукратен) оргазам, што се постигнува со директно дразнење на дразницата.

Постојат најразлични практични техники за практикување на кунилингус, како и најразлични пози. Во повеќето случаи, стимулацијата се насочува на најчуствителните зони на половиот орган, т.е. на дразницата и внатрешните срамни усни. Позата зависи од предиспозициите на партнерите.

## Поврзано
* Анално-орален контакт
* Автофелацио
* Длабоко грло (сексуален акт)
* Предигра
* Сексуален сленг
* Шпанска мушичка (секс)

## Надворешни врски

* Discovery Health on Cunnilingus
* Орален секс и HIV
* How to Go Down On a Woman 
* Cunnilingus: How To Go Down On A Woman 
* Cunnilingus: a How To
* How to Go Down on a Man 
* Blow Job Tips & Attitude 
* How to Perform Fellatio: A 14 LESSON TUTORIAL

Категорија:Човечка сексуалност
Категорија:Орален еротицизам
Категорија:Сексуални чинови
Дразница

**Дразница** или **клиторис** (од грчки **) — женски полов орган. Дразницата е најчувствителната ерогена зона на жената, и основен анатомски извор на женското сексуално задоволство. Познавањето за дразницата е значително засегнато од културните сфаќања за органот. Студии укажуваат на тоа дека знаењето за неговото постоење и анатомија е слабо во споредба со она на другите сексуалните органи, и дека повеќе едукација за тоа би можело да помогне во ублажувањето на социјалните стигми поврзани со женското тело и женското сексуално задоволство; на пример тоа што женската мастурбацијата е табу тема.
На конференцијата за Канадското Друштво на Жени во Филозофијата во 2002 година, д-р Ненси Туана тврдеше дека дразницата е непотребна за размножувањето; Таа вели дека тој е игнориран поради "стравот од задоволство. Тоа е задоволство одделено од репродукција. Тоа е стравот." Таа оцени дека овој страв предизвикува незнаење, кое става превез врз женската сексуалност. О'Конел тврди "тоа се сведува на соперништвото меѓу половите: Идејата дека едниот пол е сексуален а другиот репродуктивен. Вистината е дека и двата се сексуални и репродуктивни."

Категорија:Вагина
Виножито

:*Оваа страница се однесува на физичката појава Виножито. За други значења видете [[Виножито (појаснување)]].*

thumb|200px|right|Виножито или божилак.

**Виножито**, **божилак**, **божило** или **ѕуница** — оптички и метеоролошки феномен кој предизвикува светлинскиот спектар од сончевите зраци да се појави на небото поради прекршување на светлината низ ситни капки вода во атмосферата. Прекршувањето предизвикува создавање на повеќебоен свод на небото, со црвената боја најгоре, а виолетовата најдолу. Виножитото обично се појавува после дожд. Виножитото се состои од 7 бои. Тоа се боите: црвена, портокалова, жолта, зелена, сина, модра и виолетова.
мини|Виножито над Охридското Езеро
## Виножитото како тема во уметноста и во популарната култура
* „Зад виножитото“ — книга на Менде Велјановски.
* „Виножито“  — песна на македонскиот поет Матеја Матевски.
* „Виноиракија“ — краток расказ на македонската писателка Оливера Ќорвезироска од 2021 година.
* „Преку виножитото“ (англиски: *Over the rainbow*) — џез-композиција на американските композитори Арлен и Харбург.
* „Дали виножитата имаат крај?“ (англиски: *Do Rainbows Have Ends?*) — песна на американската рок-група *The Brian Jonestown Massacre* од 2023 година.
* „Крајот на виножитото“ (англиски: *The End Of The Rainbow*) — песна на американското фолк-рок дуо Ричард и Линда Томпсон (*Richard & Linda Thompson*) од 1974 година.
* „Божилак“ — албум на македонскиот пејач Тоше Проески.

## Поврзано
Виножито на месечина

left|thumb|250px

## Наводи

Категорија:Атмосфера
Категорија:Атмосферски појави
Категорија:Дожд
Пенетрација

Поимот **Пенетрација** може да се однесува на:

* Сексуална пенетрација
* Пазарна пенетрација, степен на користење на одреден производ или услуга на пазарот
* Пенетрација (телекомуникации)
* Во кошарката, способноста на играчот да помине низ протвничката одбрана
Таинствени луѓе

***Таинствени луѓе*** е наслов на филм од 1952 година, со Одри Хепберн во нејзината прва поважна улога (малку пред нејзиното откривање од страна на Холивуд за *[[Празник во Рим]]*). Возбудлива приказна во која Хепберн настапува во улога на балерина која напорно вежба. Во филмот глуми и Валентина Кортезе како жена која е сведок на случајното убиство на еден гледач од страна на група атентатори.
## Наводи

## Надворешни врски
* 

Категорија:Филмови од 1952 година
Категорија:Британски филмови
Категорија:Филмови на англиски јазик
Категорија:Филмови со Одри Хепберн
Монте Карло, злато

thumb|right|Филмски постер за ''Монте Карло, злато''
**'Монте Карло, злато** е британска комедија од 1951 година. Во него се појавува Одри Хепберн во улога на разгалена глумица. Најголем дел од биографите на Хепберн велат дека за време на снимањето на овој филм, драмската авторка Колет ја забележала Хепберн и ја повикала да ја игра главната улога во нејзината претстава *[[Жижи]]*, која на Одри ќе ѝ помогне да ја започне блескавата кариера во Холивуд.

*Монте Карло, злато* е продуциран на англиски јазик. Сепак, направена е и втора верзија на француски. Бидејќи Хепберн одлично зборувала француски, таа двапати ја играла истата улога (иако името на ликот било променето). Француската верзија на филмот се емитува во текот на 1952 година под името *Nous irons à Monte Carlo* (*Ќе одиме во Монте Карло*). Според некои извори, англиската верзија е снимана симултано со француската и е пуштена една година по неа, односно во 1953 година.

## Надворешни врски
* 
* 

Категорија:Филмови од 1951 година
Категорија:Филмови со Одри Хепберн
Категорија:Филмски комедии
Категорија:Британски филмови
Категорија:Филмови на англиски јазик
Дака

thumb|300px|right
**Дака** (бенгалски ঢাকা *Đhaka*; ) е главниот град на Бангладеш и централен град на Областа Дака. Тој се наоѓа на бреговите на реката Буриганга. Заедно со областа, Дака брои 15 милиони жители, правејќи го најголемиот град во Бангладеш и еден од најнаселените во светот.

За време на могулската власт во 17 век, градот бил познат и како Џахангир Нагар и бил истовремено провинциски главен град и центар на светски распространетата трговија со муслин. Меѓутоа, модерниот град бил развиван под британската власт во 19 век и наскоро станал вториот најголем град во Бенгал, по Калкута. Со поделбата на Индија во 1947, Дака станал административниот главен град на Источен Пакистан, а подоцна, во 1972, главен град на независен Бангладеш.

Модерна Дака е центар на политичкиот, културниот и еконсмскиот живот на Бангладеш. Во поново време, Дака има модернизиран транспорт и комуникации.

## Наводи


Категорија:Градови во Бангладеш
Категорија:Главни градови во Азија
Категорија:Населени места основани во 1608 година
Бенгал

280п|десно|мини|Местоположба на Бенгал.

**Бенгал** (бенгалски: বঙ্গ *Bôngo*, বাংলা *Bangla*, বঙ্গদেশ *Bôngodesh* или বাংলাদেশ *Бангладеш*) е историски и географски регион во североистокот на Јужна Азија. Денес тој е поделен меѓу независната нација на Бангладеш (Источен Бенгал) и индиската составна држава Западен Бенгал, иако некои региони од претходното кралство Бенгал сега се дел од соседните индиски држави Бихар, Трипура и Ориса. Поголем дел од Бенгал е населен со Бенгалци кои го зборуваат бенгалскиот јазик.

Регионот Бенгал е еден од најгусто населените региони на Земјата, со густина на популацијата од 900/км2. Поголем дел од бенгалскиот регион лежи во делтата на Ганг и Брамапутра (Гангова делта), најголемата речна делта во светот. Во јужниот дел на делтата лежи Сундарбан - најголемата мангрова шума во светот и дом на познатиот бенгалски тигар. Иако поголем дел од населението е рурално и се занимава со земјоделство, постојат два мегаградови - Калкута и Дака. Бенгал е познат по социокултурното подигнување на индиското општество, во форма на бенгалска ренесанса и Револуционерно движење за индиска независност за време на Движењето за индиска независност.

## Поврзано
* Бенгалци
* Бенгалски јазик


Категорија:Региони во Азија
Категорија:Географија на Јужна Азија
Категорија:Поделени региони
Категорија:Историски области
Колката

**Колката** (бенгалски: কলকাতা) или познат по старото име **Калкута** е главниот град на индиската држава Западен Бенгал. Таа се наоѓа во Источна Индија, на источниот брег на реката Хухли. Градот брои речиси 6 милиони жители, а со областа околу градот и преку 14 милиони, правејќи го третата најголема градска агломерација и четвртиот најголем град во Индија.

Градот служел како главен град на Индија за време на Британскиот Раж сѐ до 1911. Поранешен центар на модерното образование, наука, култура и политика во Индија, Колката била со економска стагнација во годините по индиската независност во 1947. Но, до 2000 година, економијата повторно се враќа во нормала. Како и другите големи градови, Колката продолжува да се бори со проблемите на урбанизацијата како што се сиромаштија, загадување и преголем сообраќај.

Калкута е позната по својата револуционерна историја, движејќи се од Индиската борба за независност до левичарските и трговско-унијатските движења.

## Поврзано
* Индија
* Западен Бенгал

## Наводи

Категорија:Градови во Западен Бенгал

Категорија:Населени места основани во 1690 година
Онгаонга

**Онгаонга** () или **дрвенеста коприва** — коприва ендемска на Нов Зеланд. Има дрвенести дршки и необично големи листови кои достигнуваат 5 м во височина. Дури и најлесниот допир до растението дава болови кои траат неколку дена. Од ова растение има загинато најмалку еден човек, како и неколку кучиња и коњи кои случајно се имаат втурнато во него.

Во маорскиот фолклор, Купе поставил неколку пречки за неговите гонители, чии жени тој ги имал украдено, една од кои била онгаонга.

Онгаонга е главна храна за ларвите на пеперутката новозеландски црвен адмирал или кахукура (*Bassaris gonerilla*).

## Наводи
* 
* 
* 

Категорија:Дрва на Нов Зеланд
Категорија:Отровни растенија
Првенство

**Првенство** е нечија предност над некој/нешто. Обично се однесува или на предност по заслуга или по општествен статус. Различни значења на поимот:

* Првенство (натревар), големо приредено натпреварување за избор на најдобар учесник
* Првенствен поредок, старешинска хиерархија во едно општество
Протоколарна хиерархија

**Протоколарна хиерархија** или **првенствен поредок** е последователна хиерархија на номиналната вредност на нештата. Најчесто се користи од многу организации и влади во однос на луѓе. Може да се користи и во контекст на одликувања, медали и награди.

Нечија позиција во поредокот на првенство не мора да значи дека е показател за неговата функционална важност, туку повеќе за церемонијалната или историска важност; на пример, ова го диктира распоредот на седење на лицата на маса. Покрај ова, може да служи и како наследен ред за одредување на тоа кој ќе го замени шефот на државата во случај на симнување од, или онеспособување за власт, иако во највеќето случаи овие два поима се синоними.

Наведениве содржат востановен ред на првенество, по чиј урнек функционират сите поединечни поредоци на дадени институции. Универзитетите и професиите имаат свои правила на првенство кои важат локално, со тоа што секој чин во себе содржи ред (според тоа кога чинот е добиен).

## Списоци на прoтоколарни хиерархии
* Австралиска протоколарна хиерархија
* Американска протоколарна хиерархија
* Бразилска протоколарна хиерархија
* Германска протоколарна хиерархија
* Израелска протоколарна хиерархија
* Индиска протоколарна хиерархија
* Италијанска протоколарна хиерархија
* Јамајска протоколарна хиерархија
* Канадска протоколарна хиерархија 
* Кинеско политичко рангирање
* Македонска протоколарна хиерархија
* Новозеландска протоколарна хиерархија
* Норвешка протоколарна хиерархија
* Протоколарна хиерархија Обединетото Кралство
** Англиско-велшкa протоколарна хиерархија
** Шкотскa протоколарна хиерархија
** Северноирскa протоколарна хиерархија
* Полскa протоколарна хиерархија
* Францускa протоколарна хиерархија
* Хонгконшкa протоколарна хиерархија
* Швајцарскa протоколарна хиерархија
* Шпанскa протоколарна хиерархија

## Поврзано
* Наследен ред
* Протокол
* Ословување
Џин-тоник

**Џин-тоник** (англиски: *gin and tonic*) — коктел кој се прави од џин и тоник, обично гарниран со резанка лимета или лимон и коцки мраз. Сразмерот на џин и тоник варира од пола-пола до еден дел џин на три дела тоник.

## Историја
Коктелот бил измислен во војската на Британската источноиндиска компанија во Индија.

Тоникот содржи кинин, кој се користел против маларија. Бидејќи противмаларичниот тоник во XVII век бил многу горчлив, му се додавал џин за да пиде пивлив. Иако денес постои мала медицинска употреба, овој пијалак и понатаму ужива голема популарност. Тоникот денес содржи помалку кинин и затоа е и помалку горчлив (обично заблажен).  Заради поврзаноста со топли клими и освежитениот карактер, овој коктел е попопуларен во потоплите месеци.

Самото количество лимети (против скорбут) и кинин (против маларија), бил толку невозможен за косумирање, што единствениот начин војниците да го пијат бил ако му се додаде џин.

## Слични пијалаци
* Ѓумбирово пиво

## Поврзано
*Список на коктели
*Секс на плажа (коктел)
*Мохито
*Куба либре (коктел)

## Надворешни врски
* За џин-тоникот  

## Наводи

Категорија:Алкохолни пијалаци
Категорија:Алкохоли
Категорија:Пијалаци
Категорија:Коктели со џин
Категорија:Коктели
Мирислива цедрела

**Мирисливата цедрела** () е истополово полулистопадно дрво со височина од 10 до 30 м. Стеблото има дебела сивкасто-кафена кора, со надолжна неправилна гранулација. Има перјесто распоредени сложени листови, групирани кон крајот на гранките, и се со должина од 15 до 50 см, со парови ливчиња од срповиден, ланцеолатен до долгнавест облик, 7-15 x 3-5 см по должина, а основата е косо засечена и несиметрична.

Растението се нарекува и наречена и „шпански кедар“ или „мексикански кедар“, иако не е сродно со кедарот (*Cedrus*).

Растението се користи за добивање мед во пчеларството, а во дрвната индустрија се користи за изработка на хумидори или фурнир за обвиткување на поединечни пури.

## Поврзано
* Кедар — сосем друго растение
* Хумидор
* Список на медоносни растенија

## Наводи

## Надворешни врски

* 
* Мирислива цедрела (Cedro hembra)  — Североисточна шумарска област на САД 

Категорија:Махагонии
Категорија:Медоносни растенија
Категорија:Таксони опишани од Карл Линеј
Категорија:Растенија опишани во 1759 година
Бергамот

**Бергамот** или **бергамот-портокал** ( subsp. *bergamia*) — мал агрум со приближно крушест облик. Ова овошје за првпат е добиено во Италија, со вкрстување на крушест лимон и горчлив портокал или грејпрфут. Расте на мали дрва со исто име.

Овошјето главно се одгледува на јонскиот крајбрежен регион во покраината Калабрија, дотолку што претставува симбол на целиот регион и градот. Тој обем и квалитет не може да се добие никаде на друго место во светот; се одгледува и на Брегот на Слоновата Коска, Аргентина и Бразил но добиениот квалитет на есенција не може да се спореди со оној од Реџо Калабрија заради тамошните аргилитни, варовнички и алувијални наслаги.

Овошјето е кисело, а од неговата ароматична кора се добива етерично масло кое се користи во чајот Ерл Греј, кај парфемите, за слатки и ароматерапијата за лекување на депресија. Се користи и за полесно варење. Бергамотот е и состојка на првата колонска вода направена во Германија во XVII век.

Најмалку еден италијански производител прави мармалад чија главна состојка е бергамот. Во Грција од него се прави слатко.

Бергамот-портокалот нема сродна врска со истоимената билка.

Маслото има некои негативни ефекти како осетливост на светлина (заради хемикалијата бергаптен) и спречување на желудечна апсорпција на калииум во организмот.,

## Наводи

## Надворешни врски
* Етерично масло од бергамот во ароматерапијата  
* БиБиСи - Статија за одгледувањето на бергамот во Калабрија, Италија 
* За бонбоните „Нансиски бергамот“  

Категорија:Цитруси
Категорија:Агруми
Категорија:Калабрија
Категорија:Етерични масла
Лист

**Лист** може да се однесува на:

## Наука
* Лист (анатомија) — дел од нога
* Лист (ботаника) — зеленило на растенијата
**Ливче од цвет
* Лист (хартија) — целулоидна добиена површина за пишување или печатење

## Луѓе
* Франц Лист — романтистички композитор и пијанист

## Места

* Лист (Зилт) — општина во округот Северна Фризија, Шлезвиг-Холштајн, Германија
Треш-метал

**Треш-метал** — подгранка на хеви-метал музиката, еден екстремен подвид кој се одликува со неговата брзина и агресивност. Потеклото на треш-металот главно датира од крајот на 1970-тите и почетокот на 1980-тите, кога неколку музички групи почнале да го обработуваат звукот на Новиот бран на британскиот хеви-метал (со тоа правејќи нов вид на музика и развивајќи се во друга насока од панк-рокот). Овој вид на метал (треш) е многу поагресивен од неговиот роднина спид-металот.

## Музички особености

Трешот содржи брзи темпа, длабоки, брзи и сложени гитарски рифови, и тенки гитарски солажи. „Palm muting“ се користи во овие цврсто свирени рифови за да се добие „придушувачки звук“. Треш солажите во најголем случај се свират многу брзо, и честопати се препознатливи по гитарското рикање, и користење техники како „свипување“, „легато трзање“, „алтернативен пик“, „прескокнување жици“, и „дворачен tapping“. Брзината и тактовите на песните е тоа што го дефинира треш-металот. При самото слушање може да се осети дека тапаните се многу истакнати, поради тоа што самиот ритам, брзина, потребата од агресија, се потребни за трешот. Исто така треш-метал тапанарите користат т.н. „дупла папуча“ со цел да постигнат побрз ритам.

## Тематска застапеност
Групите кои се поврзуваат со овој жанр од хеви-металот пишуваат мрачни текстови со нагласена агресија. Темите во трешот варираат од еден бенд до друг, па така Металика се фокусираат на војната, митологија, нивниот поглед на светот и начин на живот, додека текстовите на Мегадет се политички обоени, зборуваат за социјална неправда, религија, искажуваат револт и упатуваат остра критика кон капиталистичкото општество. Прилично голем број состави говорат и за масовни убиства, нацистички злосторства и за крајот на светот, додека постојат и групи чии песни се со посветли мотиви.

## Изведувачи и албуми типични за треш-металот

* Exodus «Bonded by Blood» (1985)
* Kreator «Endless Pain» (1985)
* Metallica «Master of Puppets» (1986)
* Megadeth «Peace Sells... but Who's Buying?» (1986)
* Slayer «Reign in Blood» (1986)
* Anthrax «Among the Living» (1986)
* Dark Angel «Darkness Descends» (1986)

* Death Angel «The Ultra-Violence» (1987)
* Testament «The New Order» (1988)
* Forbidden «Forbidden Evil» (1988)
* Nuclear Assault «Survive» (1988)
* Sepultura «Beneath the Remains» (1989)
* Overkill «The Years of Decay» (1989)
* Annihilator «Alice in Hell» (1989)

## Наводи

*
Категорија:Поджанрови на метал
Ерл Греј

**Ерл Греј** () — мешан чај со карактеристичен вкус и арома добиени од додаденото масло од кората на бергамот, ароматичен агрум.

Порано поимот „Ерл Греј“ важел само за црн чај, но денес важи и за зелени и бели чаеви кои содржат бергамотово масло.

## Историја
[thumb|left|230px|Пакување на чај Ерл Греј од „[Твајнингс“]]
Мешавината Ерл Греј е наречена по Вториот Ерл Греј, британски премиер во 1830-тите, кој добил на  подарок, веројатно како дипломатска компензација, чај збогаен со бергамотово масло. Според преданието ова бил подарок на некој благодарен кинески мандарин (функционер) чиј син бил спасен од давење од луѓето на ерлот, иако оваа мешавина била за првпат добиена од ферментиран црн индиски и „Цејлонски“ (шриланечки) чаеви. Бидејќи во Кина зелениот чај е многу попопуларен од црниот, изгледа малку веројатно дека тие би имале ваква мешавина за да ја даруваат на посетители. Покрај ерлот Греј никогаш нема стапнато во Кина. Друга верзија на приказната е дека слугите на ерлот спасиле син на индиски раџа од тигар.

Чајот станал толку популарен кај премиерот и неговите посетители, што фирмата Твајнингс добила мостра и од нив било побарано да направат чај најсличен на него. Оттогаш овој чај се појавил на пазарот. Чајот Ерл Греј содржи кинески чај, индиски Дарџилинг, цејлонски чај, и малку Лапсанг сучонг, силен, „чаден“ црн чај. Чајот обично се пие црн (без млеко), но прифатливо е да му се додаде малку.

Џексонс од Пикадили тврдат дека тие се создателите на марката Ерл Греј. Според нив премиерот Греј му ја дал рецептата на Џорџ Чарлтон од таа фирма, во 1830; според Џексонс оваа рецепта оттогаш, па до денес е во постоајно производство и никогаш ја немаат дадено никому. Нивниот Ерл Греј се заснова на кинески чај уште од почетокот. Ова соперништво помеѓу двата производитела продолжува, иако сега се во иста сопственост.

## Слични чаеви
[thumb|230px|right|Рефус чај [Леди Греј ]]
Твајнингс исто така имаат чај наречен „Леди Греј“, направен од горчлив портокал, лимон и бергамот. Некогаш се верувало дека додадените овошки дејствуват против неубавото однесување и импулсивност кај жените, кои нашироко се сметале за ефекти на чајот.

## Наводи

## Надворешни врски
* Критика на 100-те моментални марки на Ерл Греј 

Категорија:Чај
Враќање во Брајдсхед (минисеријал)

**Враќање во Брајдсхед** (англиски: *Brideshead Revisited*) — телевизиски минисеријал од 1981 заснован на истоимениот роман на Ивлин Во. Адаптацијата ја направиле продуцентот Дерек Грејнџер и Мартин Томпсон по отфрлање на првичното сценарио на Џон Мортимер. Режисерот е Чарлс Стариџ и дел од една или повеќе епизоди на Мајкл Линдзи-Хог. Улогите ги толкуваат: Џереми Ајронс - Чарлс Рајдер, Ентони Ендрјуз - Лорд Себастијан Флајт, Лоренс Оливије - Лорд Марчмејн, Клер Блум - Леди Марчмејн, Дијана Квик - Леди Џулија Флајт и Џејн Ешер - Силија Рајдер; како и Фиби Николс - Леди Кордилија Флајт, Џон Гилгуд - Едвард Рајдер, Сајмон Џонс - Лорд Брајдсхед, Николас Грејс - Ентони Бланш, Стефана Одран - Кара, љубовницата на Лорд Марчмејн и Чарлс Китинг - Рекс Мотрем.

Оксфордските сцени се главно снимани Воовата *[[алма матер]]*, колеџите Херфорд Колеџ, Вадам и Крајст Черч. Локацијата на *Брајдсхед* е Хавардскиот замок во Јоркшир. Сцните на палубите се снимани на прекуокеанскиуот крстосувач Кралица Елизабета 2. По стандардите на британската телевизија, овој драмски серијал од доцните 1970-ти бил мошне раскошен; Токму со ова дело телевизиската компанија „Гранада“ се здобила со својот углед.

Впечатливиот почеток на серијата има музика со барокна труба компонирана од Џефри Бургон.

На списокот на 100 најдобри британски телевизиски програми направена од Британскиот Филмски Институт во 2000&nbsp;г. по гласови на професионалци во таа дејност, серијалот „Враќање во Брајдхед“ добил десетто место, иако многу го сметаат за најдобриот ТВ серијал на сите времиња.

## Поврзано
* Враќање во Брајдсхед
* Враќање во Брајдсхед (филм од 2008)

## Наводи

## Надворешни врски
*  (1981) 
*  (2008) 
* 

Категорија:Британски минисеријали
Категорија:Британски филмови
Категорија:Телевизиски филмови
Антипатридска династија

thumb|right|float|300px|
Династијата **Антипатриди** била македонска династија започната од Касандар, синот на Антипатар, кој самиот се декларирал како крал на Македонија во 302 п.н.е.. Претходно, во 309 п.н.е., Касандар наредил да се отруе Александар IV, со што и ставил крај на Аргеадската династија. Антипатридската династија не опстоила долго време. Во 294 п.н.е. таа била симната од власт од страна на династијата на Антигонидите, чии членови се покажале како поефективни владетели.

Членови на Антипатридската династија:

* Антипатар (околу 397 п.н.е.-319 п.н.е.)
* Касандар (302-297 п.н.е.)
* Филип IV (297 п.н.е.)
* Александар V (297-294 п.н.е.)
* Антипатар II (296-294, 279 п.н.е.)
* Состен (279-277 п.н.е.)

## Надворешни врски

* Список на Кралеви на Античка Македонија (англиски)